

**Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Önkormányzati Képviselő- testületének 2019. május 29-i

rendes/rendkívüli testületi ülésére

|  |  |
| --- | --- |
| Tárgy: | Rákóczi u. 13. fsz. 5. szám alatti ingatlan értékesítése |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 98. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | értékbecslés |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzatának tulajdonában áll a bonyhádi ingatlan-nyilvántartásban 579/A/5 helyrajzi szám alatt felvett, 55 m2 nagyságú, lakás megnevezésűingatlan.

Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendeletének 12. § (1) a) pontja alapján hat hónapnál nem régebbi ingatlanforgalmi értékbecslő által meghatározott forgalmi értékbecslés szükséges a forgalmi érték meghatározásához. Az Alfadukt Kft. – 7100 Szekszárd, Alkotmány u. 37. II/3. - által elkészített és az előterjesztés 1. sz. mellékleteként csatolt értékbecslés a Bonyhád 579/A/5. helyrajzi számú ingatlan forgalmi értékét 3 390 000,- Ft összegben határozta meg,

Bonyhád Város Önkormányzatának képviselő-testülete 18/2019 (I. 31.) számú határozatával döntött a szóban forgó ingatlan értékesítéséről és a kikiáltási árat 3 500 000,- Ft-ban határozta meg. Az árverés érdeklődés hiányában eredménytelenül zárult. A szóban forgó lakást - mint az a korábbi előterjesztésben is szerepelt - néhai Haág Károly adományozta az önkormányzatnak. Az ingatlan környezete és állapota miatt javasoltam a Tisztelt Képviselő-testületnek, hogy értékesítse az ingatlant.

Javaslom, hogy az értékbecslő által megállapított ár 75%-ára, 2 542 500,-Ft-ra csökkentsük le a kikiáltási árat.

Bonyhád Város Önkormányzata az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendeletének 21. § (1) bekezdésének értelmében az önkormányzati vagyont átruházni bruttó 1 000 000,- forint értékhatár felett csak a vagyonrendeletben foglalt versenyeztetési eljárás szabályai szerint, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. A versenyeztetési eljárások közül a nyilvános árverés útján történő értékesítést javaslom.

Bonyhád Város Önkormányzata Szervezeti és Működési Szabályzatról szóló 5/2015. (III.27.) számú rendeletének 1. melléklet I. pont 18. alpontja alapján ingatlanértékesítés esetén a Pénzügyi Ellenőrző és Gazdasági Bizottság tesz javaslatot a legalacsonyabb vételár meghatározására.

Kérem a Tisztelt Pénzügyi Ellenőrző és Gazdasági Bizottságot, hogy a fentiek alapján tegyen javaslatot ismételten a kikiáltási árra, figyelemmel arra is, hogy az előző árverés sikertelen volt.

A nemzeti vagyonról szóló 2011. évi CXCVI törvény 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

Kérem a Tisztelt Képviselő-testületet, hogy a fentiek alapján döntsön az értékesítésről és fogadja el a határozati javaslatomat.

# Határozati javaslat

Bonyhád Város Önkormányzati Képviselő-testülete a bonyhádi ingatlan-nyilvántartásban 579/A/5 helyrajzi szám alatt felvett, 55 m2 nagyságú, lakás megnevezésűingatlant Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendelete 21. § (1) bekezdése és 28. §-a alapján nyilvános árverés útján értékesíti. Az ingatlan kikiáltási árát ………. Ft összegben határozza meg.

Bonyhád Város Önkormányzatának képviselő-testülete jelen határozatával a 18/2019 (I. 31.) számú határozatát hatályon kívül helyezi.

A Képviselő-testület felhatalmazza a polgármestert, hogy tegyen intézkedést az árverés kiírására, valamint arra, hogy az árverés nyertesével vagy a nemzeti vagyonról szóló 2011. évi CXCVI törvény 14. § (2) bekezdése alapján az államot megillető elővásárlási jog gyakorlójával, a Magyar Nemzeti Vagyonkezelő Zrt.-vel az adásvételi szerződést megkösse.

Az adásvétellel kapcsolatos járulékos költségek a vevőt terhelik.

Határidő: azonnal

Felelős: Filóné Ferencz Ibolya polgármester

Végrehajtásért felelős: Dr. Márton Antal aljegyző

Bonyhád, 2019. május 20.

Filóné Ferencz Ibolya

polgármester